
REPUBLIKA SRPSKA 
OSNOVNI SUD U BIJELJINI 
Broj: 80 0 I 151605 23 I 
Bijeljina, 06.06.2025. godine


Osnovni sud u Bijeljini, sudija Stevanović Dijana, u izvršnom postupku tražioca izvršenja Republika Srpska, Ministarstvo finansija, Poreska uprava RS, Područni centar Bijeljina, koga zastupa Saja Perković, diplomirani pravnik po ovlaštenju Pravobranilaštva Republike Srpske, protiv izvršenika Njegovanović Gorana sina Jovana, iz Bijeljine, ulica Paje Jovanovića broj 8, radi naplate novčanog potraživanja, donio je dana 06.06.2025. slijedeći:

ZAKLJUČAK

1. ODREĐUJE SE prvo ročište za prodaju usmenim javnim nadmetanjem, nepokretnosti izvršenika Njegovanović Gorana, označenih kao:

1. kp. br. 3945 zvana „Ul. M. Tita“ u naravi stambeni objekat 1 površine 105 m2 i dvorište površine 385 m2, upisane u list nepokretnosti broj 1414 k.o. Bijeljina 2 na kojoj je izvršenik upisan sa pravom svojine sa dijelom 1/1

2. Ročište za prodaju nepokretnosti održat će se dana 08.08.2025. godine  u  11,30 časova, u zgradi Osnovnog suda u Bijeljini, sudnica broj 23, I sprat, na koje se pozivaju tražilac izvršenja, izvršenik i zainteresovana lica kao kupci.

3. Vrijednost nepokretnosti izvršenika, shodno nalazu i mišljenju vještaka građevinske struke, utvrđuje se u ukupnom iznosu od 277.200,00 KM.

4. Zainteresovana lica za kupovinu nepokretnosti iz tačke 2. mogu razgledati           nepokretnost svakog radnog dana, počev od 20.06.2025. godine, u vremenu od 10.00 do 12.00 časova. Ako izvršenik ili drugo lice ometa razgledanje nepokretnosti Sud će na zahtjev stranke, koji se može podnijeti 8 dana prije datuma održavanja ročišta,  donijeti zaključak kojim će na trošak tražioca izvršenja odrediti da se izvršenik i to lice udalje s nepokretnosti za vrijeme razgledanja. Zaključak o udaljavanju provodi sudski izvršilac, uz asistenciju policije.  

5. Na prvom ročištu za prodaju usmenim javnim nadmetanjem nepokretnost, odnosno suvlasnički dio nepokretnosti se ne može prodati ispod 1/2 utvrđene vrijednosti iz tačke 3.

6. Na ročištu za javno nadmetanje kao kupci mogu učestvovati lica koja su do početka nadmetanja položila osiguranje koje iznosi 1/10 određene vrijednosti nekretnina, s tim što osiguranje ne može iznositi više od 10.000,00 KM. Prije početka nadmetanja ova lica su dužna Sudu predati dokaz da su osiguranje platili  na Račun posebnih namjena-Depozitni račun osnovnih sudova: žiro račun  br. 562-099-8130145898 kod NLB Razvojne banke A.D. Banja Luka, vrsta prihoda 223171, opština 005, budžetska organizacija 1067001, poziv na broj predmeta 1516052023. Ponuđačima čija ponuda nije prihvaćena, osim za tri najbolja ponuđača, vratit će se osiguranje odmah nakon zaključenja javnog nadmetanja. Ročište za javno nadmetanje održat će se i kad prisustvuje samo jedan ponuđač. Od polaganja osiguranja oslobođeni su tražilac izvršenja i lica određena članom 86.stav 2.  Zakona o izvršnom postupku.

7. Ponuđač s najvišom ponudom na ročištu plaća ukupnu prodajnu cijenu umanjenu za položeno osiguranje polaganjem cijene Sudu u roku od 30 dana. Ukoliko ponuđač s najvišom ponudom ne deponuje  prodajnu cijenu u ovom roku, Sud će zaključkom proglasiti prodaju tom ponuđaču nevaljanom i novim zaključkom odrediti da je nepokretnost prodana drugom po redu ponuđaču, koji treba da u roku od 30 dana od dana prijema ovog zaključka Sudu deponuje  prodajnu cijenu. Ukoliko drugi ponuđač ne položi cijenu u predviđenom roku, Sud primjenjuje ova pravila i na trećeg ponuđača. U slučaju da sva tri ponuđača s najvišom ponudom ne ispune svoje obaveze plaćanja prodajne cijene u određenim rokovima, Sud će oglasiti da prvo ročište nije uspjelo i zakazati drugo ročište u roku od 30 dana.

8. Shodno odredbi člana 75. st. 1. i 2. Zakona o izvršnom postupku, kupac preuzima služnosti i stvarne terete na predmetnoj nepokretnosti. 

9. Troškovi poreza i takse u vezi s prodajom nepokretnosti plaća kupac.

10. Ovaj zaključak objavit će se na oglasnoj tabli Suda i na WEB stranici, a stranka može, o svom trošku, zaključak objaviti i u sredstvima javnog informiranja.


Pouka o pravnom lijeku:                                                                                     Sudija
Protiv ovog zaključka nije dozvoljen pravni lijek.                                   Stevanović Dijana








